আজি দিনদুপৰতে বৰপেটা জিলাৰ পাঠশালা নগৰত সংঘটিত এক চুৰিকাৰ্যৰ ঘটনাই অঞ্চলটোত এক চাঞ্চল্যৰ সৃষ্টি কৰিছে।
প্ৰাপ্ত তথ্য মতে, পাঠলাশা নগৰৰ ৩ নং ৱাৰ্ড ৰমেশ নগৰৰ এঘৰ লোকৰ পৰা আজি চোৰে বৃহৎ পৰিমাণৰ ধনৰ লগতে সোণৰ আ-অলংকাৰ আৰু মূল্যবান সাজ-পোচাক লুটি নিয়ে।
ঘটনাৰ বিৱৰণি অনুসৰি এছ ডি অ' কাৰ্যালয়ৰ কৰ্মচাৰী চিত্ৰ বৰুৱা নামৰ লোকজনৰ ঘৰত কোনো নথকাৰ সুযোগ লৈ আজি দিনৰ প্ৰায় ১১ঃ৩০ পৰা ১ বজাৰ ভিতৰত চোৰে এই অভিযান চলায়।
পিছত এই কথা গম পাই তেওঁলোকে পাঠশালা আৰক্ষী চকীত এখন এজাহাৰ দাখিল কৰে যদিও বাতৰি লিখা পৰলৈকে আৰক্ষীয়ে কাকো আটক কৰিবলৈ সক্ষম হোৱা নাই।
ভুক্তভোগী পৰিয়ালটোৱে সংবাদ মাধ্যমক জনোৱা মতে পিছফালৰ দুৱাৰ ভাঙি প্ৰৱেশ কৰা চোৰে তেওঁলোকৰ ঘৰৰ পৰা নগদ ৩৪,০০০ টকা, প্ৰায় ৭ তোলাৰ সোণৰ আ-অলংকাৰ, মূল্যবান সাজ-পোচাক তথা এখন এ টি এম কাৰ্ডৰ লগতে অন্যান্য কেইবাবিধ সামগ্ৰী লুটি নিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
